La Colla Verda organitza una nova campanya de voluntariat en les platges de Sagunt
06 de novembre 2018

![](/media/0pjh14fe/91_foto-3_cuerpo.jpg)  

La Colla Verda, el projecte de voluntariat ambiental de l'Ajuntament de Sagunt i Acció Ecologista-Agró, ha organitzat per a esta tardor una campanya d'activitats en les platges de Sagunt. Concretament, tres plantacions de flora dunar. La primera va ser el dissabte 27 d'octubre al costat del Pantalà i ara es realitzarà una altra el pròxim 10 de novembre en la platja de Corinto. L'objectiu d'esta convocatòria és millorar la biodiversitat d'esta platja urbana.

  

Esta actuació en les dunes de la platja de Corinto, al costat de la gola de Quartell, començarà a les 10.30 hores, en el mateix lloc en el qual la Colla Verda l'any passat ‘va construir’ una nova duna sobre una mota alçada amb sediments de la gola. Així, enguany, continuaran el repte amb una nova plantació.

  

La tercera i última activitat de la tardor serà el dissabte 15 de desembre. Eixe dia la Colla Verda s'estrenarà en la platja de la Malva-rosa amb una plantació de flora dunar en les Cases de Queralt, un racó en el qual encara no s'havia convocat el voluntariat.

  

Amb esta campanya de plantacions de flora dunar, que compta amb la col·laboració del Centre per a la Recerca i Experimentació Forestal de la Generalitat Valenciana, també es pretén valorar el gran patrimoni natural dels diferents ecosistemes dunars de Sagunt, així com difondre i conscienciar sobre la seua importància per a protegir les platges davant la constant erosió litoral.

  

Les tres activitats començaran a les 10.30 hores. Els interessats a participar han de contactar amb la Comissió d'Educació Ambiental d’AE-Agró enviant un correu electrònic a agromorvedre@gmail.com o cridant, en horari de matins, al 960 263 617.

​  

​

*   [](http://www.facebook.com/sharer.php?u=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt-1/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt-1/ "Linked In")
*   [](mailto:?body=https://aytosagunto.es/va/actualitat/la-colla-verda-organitza-una-nova-campanya-de-voluntariat-en-les-platges-de-sagunt-1/)